b'\n_START_ARTICLE_\nVladimir Sergejevi\xc4\x8d Ignatovski\n_START_SECTION_\n\xc5\xbdivljenje in delo\n_START_PARAGRAPH_\nIgnatovski je diplomiral leta 1906 v Sankt Peterburgu. Med letoma 1906 in 1908 je nadaljeval s \xc5\xa1tudijem na Univerzi v Giessnu, kjer je doktoriral leta 1909. Od leta 1911 do 1914 je pou\xc4\x8deval na vi\xc5\xa1ji tehni\xc5\xa1ki \xc5\xa1oli v Berlinu. Nato je delal na ve\xc4\x8d ustanovah v Sovjetski zvezi. Postal je dopisni \xc4\x8dlan Sovjetske akademije znanosti. Z \xc5\xbeeno sta imela dva otroka._NEWLINE_Sol\xc5\xbeenicin je v svoji knjigi Arhipelag Gulag navedel da so Ignatovskega 8. januarja v obleganem Leningradu sovjetske oblasti zaprle in ga obsodile nesmiselnih obto\xc5\xbeb. Trdili so da je Ignatovski leta 1909 postal \xc4\x8dlan nem\xc5\xa1ke tajne slu\xc5\xbebe, ne da bi vohunil za naslednjo vojno (1. svetovna vojna), ampak za \xc2\xbbvojno po naslednji vojni\xc2\xab\xc2\xa0(2. svetovna vojna). V lenigrajskem zaporu so ga skupaj z \xc5\xbeeno usmrtili s streljanjem. Rehabilitiran je bil posmrtno 28. maja 1955._NEWLINE_Napisal je ve\xc4\x8d \xc4\x8dlankov o posebni teoriji relativnosti. Leta 1910 je prvi posku\xc5\xa1al izpeljati Lorentzeve transformacije s pomo\xc4\x8djo teorije grup in brez na\xc4\x8dela o nespremenljivosti hitrosti svetlobe. Po Pauliju in Millerju ni uspel opredeliti invariantno hitrost v transformaciji s hitrostjo svetlobe in sta trdila, da sta za izpeljavo Lorentzevih transformacij potrebni obe na\xc4\x8deli posebne teorije relativnosti, na\xc4\x8delo relativnosti in na\xc4\x8delo invariantnosti hitrosti svetlobe. Vendar so drugi posku\xc5\xa1ali izpeljati posebno teorijo relativnosti brez na\xc4\x8dela o invariantnosti hitrosti svetlobe. Ignatovski je raziskal tudi obna\xc5\xa1anje togih teles v smislu posebne teorije relativnosti in napa\xc4\x8dno zaklju\xc4\x8dil da so hitrosti ve\xc4\x8dje od svetlobne mo\xc5\xbene. Zamisel o togem telesu znotraj PTR so kasneje zavrnili._NEWLINE_Znan je tudi po svojem delu s podro\xc4\x8dja matemati\xc4\x8dne fizike, optike, teorije uklona. Ustanovil je oddelek za optomehaniko. Teko\xc4\x8de je obvladal nem\xc5\xa1ko.'